**На вниманието на кандидат-студентите, граждани на страни извън ЕС и ЕИП (трети страни), които ще подават документи в Медицински университет-София за учебната 2024-2025 година**

Във връзка с изискванията свързани с “Регистър Visa D”, моля всички кандидати, които ще подават документи в МУ-София за предстоящата учебна година, да спазят следните изисквания:

1. Всички документи трябва да бъдат представени на хартиен носител и на USB флаш памет. Всеки един документ трябва да бъде сканиран на отделен файл, който да бъде наименуван по следния начин: вида на съответния документ и имената на кандидат-студента (минимум две), например:

* Регистрационен формуляр Али Салих.pdf;

В РЕГИСТРАЦИОННИЯ ФОРМУЛЯР ЗАДЪЛЖИТЕЛНО СЕ ПОПЪЛВА ЛИЧНА ЕЛЕКТРОННА ПОЩА НА КАНДИДАТА!

* Диплома Али Салих.pdf;
* Документ, даващ право за продължаване на обучението Али Салих. pdf;
* Паспорт Али Салих. pdf;
* Снимка Али Салих. jpg; ( снимката трябва да е в jpg – формат).

2. За лицата, които подават документи чрез Упълномощен представител се изисква:

2.1. Пълномощното да бъде сканирано в PDF-формат

2.2. В пълномощното да бъдат посочени:

* в случай че пълномощникът е физическо лице – личните данни на лицето ( име, фамилия, ЕГН); електронна поща и телефон;
* в случай че пълномощникът е юридическо лице – представител; ЕИК/БУЛСТАТ и адрес на фирмата; електронна поща и телефон;
* в случай че пълномощникът е чуждестранно лице – имена/наименование на представител; ЛИН/ЛНЧ/ИДН; имена на представляващия юридическото лице; адрес; електронна поща и телефон.

Срокът за подаване на документи е от 29.07.2024 г. до 10.09.2024 г.

**ЗАДЪЛЖИТЕЛНО ИЗИСКВАНЕ Е ВСИЧКИ СКАНИРАНИ ДОКУМЕНТИ ДА БЪДАТ ЯСНИ И ЧЕТЛИВИ!**